**ПРОГРАМ РАДА**

Центра за пружање услуга социјалне заштите општине Кањижа

за 2025. годину

На основу члана 21. Закона о јавним службама („Сл. гласник РС”, бр. 42/91, 71/94, 79/05 – др. закон, 81/05 – испр.др.закона,83/05 - испр. др. закона и 83/14 - др. закон) и на основу члана 26.став 1. тачка 4. Статута Центра за пружање услуга социјалне заштите Oпштине Кањижа – Управни одбор Центра за пружање услуга социјалне заштите Општине Кањижа на седници одржаној дана 30.01.2025. године донео је

**ПРОГРАМ РАДА**

**Центра за пружање услуга социјалне заштите општине Кањижа за 2025. годину**

**Подаци о установи**

Назив: Центар за пружање услуга социјалне заштите општине Кањижа

Седиште: Петефи Шандора 44, 24420 Кањижа

Тел.: 024/4878-870

Е-маил: centarusluzni@gmail.com

Шифра делатности: 88.10 88.91 88.99

Матичн број: 08914346

**Календар рада установе у 2025. години**

Установа у 2025. години рад планира сагласно одредбама Закона о државним и другим празницима РС („Службени гласник РС“, бр. 43/2001, 101/2007 и 92/2011).

Годишњи одмор запослених ће се реализовати у складу са законом о раду- ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018)

**Радно време Центра у 2025. години**

|  |  |  |  |  |
| --- | --- | --- | --- | --- |
| Понедељак | Уторак | Среда | Четвртак | Петак |
| 6.00-15.00 | 6.00-15.00 | 6.00-15.00 | 6.00-15.00 | 6.00-15.00 |

**Увод**

Центар за пружање услуга социјалне заштите општина Кањижа основан је од стране локалне самоуправе са циљем унапређења квалитета живота грађана општине Кањижа. Центар запошљава 24 стручних и квалификованих радника који пружају разноврсне услуге социјалне заштите. Активности Центра организоване су у складу са законодавним оквирима Републике Србије, потребама локалне заједнице и стратешким циљевима унапређења социјалне инклузије и подршке рањивим групама становника општине Кањижа.

**Циљеви Центра за 2025. годину:**

- унапређење квалитета постојећих услуга,

- ширење капацитета за пружање додатних услуга према идентификованим

потребама,

- едукација запослених у складу са најновијим стандардима социјалне заштите,

- подстицање активног учешћа корисника услуга у креирању програма,

- јачање сарадње са локалним и националним институцијама и организацијама

цивилног друштва.

**Врсте услуге и програма:**

1. **Дневни боравак за одрасле особе са физичким инвалидитетом и интелектуалним потешкоћама (лиценцирана услуга).**

**Планирани број корисника 15**

Сврха услуге дневног боравка је унапређење квалитета живота корисника у властитој социјалној средини кроз одржање и развијање социјалних, психолошких и физичких функција и вештина, како би се у што већој мери оспособили за самосталан живот.

Циљеви: Подршка социјалној инклузији, оснаживање корисника за што већу самосталност и развој социјалних вештина.

План активности:

- организовање радионица (креативних, едукативних и терапеутски оријентисаних),

- индивидуални и групни рад са стручњацима (психолозима, дефектолозима,

социјалним радницима),

- организација спортских и рекреативних активности,

- редовно одржавање састанака са породицама корисника ради праћења напретка.

1. **Дневни боравак за децу и младе који су у сукобу са законом,**

**родитељима, школом или заједницом, на начин који не омета њихово**

**школовање.( Гнездо I -Болманска 10, Кањижа )**

**Планирани број корисника 20**

Сврха услуге је унапређење квалитета живота деце и младих у социјалној средини, кроз осмишљен и циљано усмерен програм, у планираном и ограниченом временском периоду, на задовољавање развојних потреба, стицање и развијање животних вештина, личне, друштвене одговорности и понашања у границама друштвено прихватљивог.

Циљеви: Превенција поновног кршења закона, рехабилитација и реинтеграција у заједницу.

План активности:

- пружање психо-социјалне подршке кроз саветовалиште,

- едукативни програми усмерени на развој одговорности и личних вештина,

- сарадња са правосудним институцијама и породицама корисника,

- организовање дружења и активности које подстичу позитиван развој.

1. **Дневни боравак за стара лица којима је потребна дневна нега и надзор**

**( Гнездо I -Болманска 10, Кањижа )**

**Планирани број корисника 10**

Дневни боравак одраслих и старијих лица обезбеђује дневни боравак у трајању од 8 сати дневно сваког радног дана у седмици, осим суботом и недељом. У дневном боравку корисницима се обезбеђује дневно збрињавање, исхрана, здравствена нега, радна и окупациона терапија, културно забавне и рекреативне активности и друге услуге, зависно од потреба корисника. Право на услугу дневног боравка остварује се путем подношења захтева у центру за социјални рад или у Установи. Услуга је намењена старим особама, које живе саме и које се налазе у стању потребе које су дефинисане у закону.

Циљеви: Побољшање квалитета живота старијих лица, социјална укљученост и превенција усамљености.

План активности:

- програми здравствене и психо-социјалне подршке,

- организација здравствених прегледа и едукација о превенцији болести,

- креативне радионице и друштвене игре,

- организација излета и културних догађаја,

- организација друштвених активности (дружења, тематске вечери, радионице),

- индивидуални рад са корисницима (нпр. помоћ у решавању административних питања).

1. **Услуга лични пратилац детета**

**Планирани број корисника: 7**

Лични пратилац доступан је детету са инвалидитетом, односно са сметњама у развоју, којем је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе.

**У складу са потребама, могућност повећања бр.корисника у 2025.години.**

**Установа и ове текуће године по плану пружа место за специјално одељење Основне Школе Јован Јовановић Змај, под адресом Кањижа, Петефи Шандора 44.**

Циљеви: Омогућавање укључивања деце са сметњама у развоју у образовне и друштвене активности.

План активности:

- обука и континуирана подршка личним пратиоцима,

- индивидуални планови рада за свако дете,

- организација редовних евалуација и праћења резултата,

- сарадња са школама и породицама корисника.

1. **Ваннаставне програмске активности за ромску децу и ученике из социјално угрожених породица које се спроводе из програма Интеррег ИПА ХУ-СРБ ( Гнездо II – Хоргош, Железничка 3. )**

**Планирани број корисника 10**

Корисници програмске услуге су деца узраста од 5 до 15 година ( укључујући и малолетне труднице) која су, због начина живота, изложене вишеструким ризицима. Корисницима су на располагању редовни оброци, чиста одећа и обућа прилагођена временским условима, подршка током образовања и приликом укључивања у образовни систем, место деци представља сигурно окружење које одговара на њихове потребе и негује психосоцијални развој детета. Корисници могу да учествују и у различитим креативним, едукативним, културним и спортским активностима.

Корисницима и њиховим породицама на располагању је и тим од четири стручна теренска радника који редовно посећују места где деца живе, раде или проводе време. Теренски рад омогућава учвршћивање односа поверења са корисницима и њиховим породицама. Њихов рад се финансира

Циљеви: Социјална инклузија ромске заједнице, оснаживање кроз едукацију и подршку.

План активности:

- организација образовних радионица за децу и одрасле,

- пружање правне и социјалне подршке породицама,

- промоција културних активности које афирмишу ромску традицију

- сарадња са локалним институцијама ради запошљавања припадника ромске

заједнице,

**Едукација и стручно усавршавање запослених**

- организација семинара и тренинга за унапређење стручних компетенција,

- подстицање међусекторске сарадње кроз заједничке радионице са другим

установама,

**Мониторинг и евалуација**

- редовно праћење и извештавање о реализацији планираних активности,

- увођење система повратних информација од корисника услуга,

- организација годишњих састанака за евалуацију постигнутих резултата и планирање

будућих активности.

**Буџет и ресурси**

Скупштина општине Кањижа на седници одржаној 20.12.2024. донела је Одлуку о буџету општине Кањижа за 2025. годину према којој се из средстава општинског буџета финансира већина трошкова Центра за пружање услуга социјалне заштите општине Кањижа. Корисници Центра плаћају учешће у трошковима услуга. Износ учешћа корисника одређује се на основу важећег општинског правилника.

Укупан износ одобрених средстава из општинског буџета је 28.032.000,00 динара

Задаци:

- планирање буџета на годишњем нивоу,

- обезбеђивање додатних средстава кроз пројекте и донације,

- транспарентно вођење финансијских средстава и редовно извештавање према

локалној самоуправи.

**Кадровски услови**

Планирани број запослених у установи 2025. години је **24** лица.

Директор **1**, стручни радник **2**,сарадник **3**, у склопу лиценце.

Сарадници на осталим пословима **11**

Лични пратиоци детета **5**

Дипломирана економиста **1**

Возач комби возила **1**

**Објекти у којима се обавља делатност Центра:**

Кањижа, улица Петефи Шандора 44,

Хоргош, улица Железничка 3,

Кањижа,улица Болманска 10.

**Превоз корисника**

Приступачност услуга дневног боравка на релацији Кањижа-Ором-Трешњевац обезбеђена је уз помоћ превозног средства (форд комби) у власништву удружења „С тобом за њих” Кањижа. Трошковe горива, регистрацију и одржавање возила сноси Центар. На релацији Кањижа-Хоргош превоз се врши мини бусом превозника „Лешо-транс“ доо. Трошкове ван буџета Центра сноси Општина Кањижа.

**Закључак**

Центар за пружање услуга социјалне заштите Кањижа тежи континуираном унапређењу својих услуга, уз пружање подршке најугроженијим категоријама становништва. Кроз планиране активности и сарадњу са локалном заједницом, Центар ће допринети стварању инклузивнијег и праведнијег друштва у општини Кањижа. Годишњи план рада осмишљен је тако да пружи свеобухватну подршку корисницима и допринесе њиховом бољем укључивању у друштво. Кроз тимски рад, професионални приступ и континуирану евалуацију настојаћемо да унапредимо квалитет живота корисника и осигурамо одрживост свих услуга.

У Кањижи 31.01.2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Фабиан Хорват Илдико - председник управног одбора